**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2018. január 16–i rendkívüli ülésére**

**Javaslat a Szombathelyi Szabadidősport Szövetség támogatására**

A Közgyűlés a 2017. évi költségvetésről szóló rendéletében a Sport ágazat kiadásai között külön tételsoron 12.000.000,- Ft előirányzatot biztosított a Szombathelyi Szabadidősport Szövetség 2017. évi működési költségeihez.

A Szövetség – amelyet megalakulása óta külön tételsoron támogat az önkormányzat – a 2018. évi átmeneti gazdálkodás terhére 3.000.000,- Ft előleget szeretne kapni ahhoz, hogy a január – március közötti időszak szabadidős programjait zökkenőmentesen tudja megvalósítani.

Szombathely Megyei Jogú Város Önkormányzata Közgyűlésének az önkormányzat 2018. évi átmeneti gazdálkodásáról szóló 25/2017. (XII. 20.) önkormányzati rendeletének 7. § (2) bekezdése alapján – mivel a Szövetség 2017. évben  10.000 eFt összeghatár felett kapott támogatást -, szóban forgó sportszervezet 2018. évben csak akkor kaphat támogatást, ha a működésének egészét tekintve a 2017. év pénzügyi, szakmai beszámolóját, valamint a 2018. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta.

A Szombathelyi Szabadidősport Szövetség a fentiekben foglaltaknak megfelelően benyújtotta az előírt dokumentumokat, amelyek jelen előterjesztés mellékletét képezik.

.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. január „ ”

**(: Koczka Tibor :)**

**HATÁROZATI JAVASLAT**

**…../2018. (I. 16.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2018. évi átmeneti gazdálkodásáról szóló 25/2017. (XII. 20.) önkormányzati rendeletének 7. § (2) bekezdése alapján a Szombathelyi Szabadidősport Szövetség 2017. évi pénzügyi, szakmai beszámolóját, valamint a 2018. évi pénzügyi, szakmai tervét megtárgyalta, és az alapján a Sportszervezet 2018. évi támogathatóságát jóváhagyja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Lendvai Ferenc, a Bizottság elnöke**

**Molnár Miklós gazdaságfejlesztésért felelős alpolgármester**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**